钦定古今图书集成/理学汇编/学行典/第254卷 > 黄有仁〈子凤阳〉
## 钦定古今图书集成/理学汇编/学行典/第254卷 > 黄有仁〈子凤阳〉

按《建昌府志》：“黄有仁，字新甫，太学生，官州同知。绩茂
循良，致隆恬隐。夙厚树典型以矜式诸人，更乐施赈
恤而佐成大政。赋性简默厚重，和易，安闲修己讲学，
绰有古贤哲遗踪。居恒孝友天植，仁慈夙成。即今年
春，天灾流行，饥疫相寻，郡邑饿殍盈村，骸胔遍埜。偕
其仲子凤阳，出帑金，发仓粟，施棺给粥无算。傥所谓
‘富而好行其德’”者，非耶？